Ego Guillelmus de Moncellis, miles, notum facio universis presentes litteras inspecturis quod ego, pro me et heredibus meis, laudo, volo, concedo et confirmo in perpetuum dilectis meis viris relligiosis abbati et conventui Pruliaci Cisterciensis ordinis, elemosinam, quam bone memorie Johannes de Moncellis, quondam miles, eisdem Pruliacensibus contulit, videlicet quemdam redditum, qui dicitur redditus piscium, qui quidem redditus est septem solidorum et sex denariorum turonensium, quittans pro me et pro heredibus meis in perpetuum prefatis Pruliacensibus quicquid ego vel heredes mei in prefata elemosina vel redditu memorato, ratione hereditatis, successionis, feodi vel quacumque alia ratione habebamus vel habere poteramus aut etiam debebamus, presertim cum de meo feodo redditus moveat antedictus; promisi insuper bona fide quod contra donationem, laudationem, concessionem et confirmationem predictas ego vel heredes mei non veniemus in futurum. In cujus rei testimonium et muminen perpetuum, sigillum meum duxi litteris presentibus apponendum. Actum anno Domini millesimo ducentesimo quinquagesimo quinto, mense martio.